VENDIM 
Nr. 22, datë 18.1.2017

PËR NJË SHTESË FONDI NË BUXHETIN E VITIT 2017, MIRATUAR PËR MINISTRINË E PUNËVE TË BRENDSHME, NGA FONDI REZERVË
 I BUXHETIT TË SHTETIT, PËR SHLYERJEN E DETYRIMEVE 
QË RRJEDHIN NGA ZBATIMI 
I VENDIMEVE GJYQËSORE 
PËR VIKTIMAT E NGJARJES SË 
21 JANARIT 2011

Në mbështetje të nenit 100 të Kushtetutës, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, dhe ligjit nr. 130/2016, “Për buxhetin e vitit 2017”, me propozimin e ministrit të Punëve të Brendshme, Këshilli i Ministrave
[bookmark: _GoBack]
VENDOSI:

1. Ministrisë së Punëve të Brendshme, në buxhetin e miratuar për vitin 2017, i shtohet fondi prej 160 011 479 (njëqind e gjashtëdhjetë milionë e njëmbëdhjetë mijë e katërqind e shtatëdhjetë e nëntë) lekësh, nga fondi rezervë i buxhetit të shtetit, për shlyerjen e detyrimeve që rrjedhin nga zbatimi i vendimeve gjyqësore për viktimat e ngjarjes së 21 janarit 2011, sipas lidhjes nr. 1, që i bashkëlidhet dhe është pjesë përbërëse e këtij vendimi.
2. Fondi i përcaktuar në pikën 1, të këtij vendimi, akordohet për Gardën e Republikës së Shqipërisë, për shlyerjen e detyrimeve sipas vendimeve të Gjykatës Administrative të Shkallës së Parë, Tiranë. 
3. Ngarkohet Ministria e Punëve të Brendshme, Ministria e Financave dhe Garda e Republikës së Shqipërisë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTRI
Niko Peleshi

                                                                                                                         Lidhja nr. 1
	 Vendimi
	Gjykata
	Vlera e detyrimit

	Vendimi nr. 2716, datë 28.7.2016

	Gjykata Administrative e Shkallës së Parë, Tiranë, i formës së prerë
	42 021 626 lekë

	Vendimi nr. 6189, datë 21.12.2016
	Gjykata Administrative e Shkallës së Parë, Tiranë, i formës së prerë
	23 619 896 lekë

	Vendimi nr. 6337, datë 28.12.2016
	Gjykata Administrative e Shkallës së Parë, Tiranë, i formës së prerë
	18 836 416 lekë

	Vendimi nr. 6300, datë 27.12.2016
	Gjykata Administrative e Shkallës së Parë, Tiranë, i formës së prerë
	75 533 541 lekë

	
	
	Totali 160 011 479 lekë

